钦定古今图书集成/明伦汇编/官常典/第726卷 > 魏胜
## 钦定古今图书集成/明伦汇编/官常典/第726卷 > 魏胜

按《淮安府志》：“胜，宿迁人。绍兴末，金人渝盟，胜聚义士
三百，渡淮取涟水，复谋遣兵取海州。金知海州事高
文富遣兵捕胜，胜迎击走之，追之城下。文富闭门固
守，胜令城外多张旗帜，举火为疑兵。又使人向诸城
门，谕以金人背信弃盟，无名兴兵，本朝宽大之意。城
中人闻，即开门以纳，独文富与其子安仁率牙兵拒”
之，胜杀安仁，执文富，复攻沂州，降之，乃以胜知海州
事。隆兴间，知楚州。金人犯边，诏胜控扼清口，以所部
兵出阵。主帅忌之，胜发奋，誓以身许国。金兵绝，淮奄
至，胜入阵战死。事闻，赠宁国军节度使，谥“忠壮。”